Om ettermiddagen var den siste valgbare kardinalen ankommet, Jean-Baptiste Pham Minh Man fra Vietnam, og kardinalkollegiet var dermed fulltallig. Samtidig ble konfidensialiteten understreket, og individuelle pressekonferanser avlyst. På møtet denne dagen ble kardinalene i henhold til konstitusjonen orientert om Vatikanets økonomiske situasjon, i tillegg ble den nye pavens prioriteringer, økumenikk, nyevangelisering og kirkens veldedighetsarbeid diskutert.